Ayie Ibrahim

Ayie Ibrahim, merupakan seorang Penerbit, Pengarah Animasi, Animator dan Storyboard Artist dari Malaysia. Lahir pada 1976 dan dibesarkan di Johor, kini menetap di Kuala Lumpur. Beliau merupakan salah "key player" industri animasi Malaysia, dan mengasaskan Creatvtoon Studio & Training Centre. Beliau adalah pereka dan pelukis animasi yang memfokuskan Animasi 2D (2 Dimensi).

Pengenalan
Menurut Amir Hamzah, Presiden Persatuan Animasi Malaysia, animasi 2D adalah salah satu daripada pelbagai genre penghasilan animasi di dunia. Animasi 2D berkehendakkan perekanya melukis helaian-demi helaian bagi menghasilkan ilusi pergerakan yang menghasilkan sesebuah persembahan animasi. Biasanya sesebuah animasi dimainkan dalam kiraan 12-25 frame sesaat (12-25 fps) untuk menyajikan satu persembahan animasi yang baik. 

Sesebuah animasi yang baik memerlukan ketelitian penghasilan terutamanya memahami dan menguasai 12 prinsip animasi yang telah digariskan oleh penerbitan Walt Disney selain prinsip-prinsip asas pergerakan animasi yang lain. Di sinilah kehebatan dan keupayaan Saudara Ayie Ibrahim. Beliau sangat menguasai kemahiran animasi serta prinsip-prinsip animasi berkenaan. Maka tidak hairanlah sentuhan dan buah tangan animasi beliau sangat mahal dan sering menjadi contoh ikutan kepada penerbit animasi yang lain. Dengan kepakaran dan kehebatan beliau sepanjang menyusur arus Industri Animasi Malaysia, kini beliau adalah pengasas dan teraju utama di CreaTVtoon Sdn Bhd. Selain itu beliau juga menyumbang buah fikir dan kemahiran beliau melalui pendidikan dalam usaha meramaikan lagi pelapis dalam industri animasi terutamanya animasi 2D Malaysia.

Kerjaya Animasi
Setelah tamat Sijil Pelajaran Malaysia (SPM) pada 1995, Ayie terus berkecimpung di dalam dunia animasi dengan menyertai produksi animasi Usop Sontorian dibawah bimbingan Ibrahim Anon @ Ujang. Beliau terus menerus belajar dan menimba ilmu melalui alam pekerjaan. Antara guru bagi beliau dalam animasi adalah Allahyarham Kamn Ismail dan Ujang atau nama sebenarnya Ibrahim Anon di penerbitan Kharisma Pictures (penerbit animasi Usop Sontorian). 

Pada 1996, beliau berguru pula dengan Pak Hassan Abdul Muthalib melalui penerbitan animasi Silat Legenda sebuah Filem Cereka Animasi Pertama di Malaysia. Selain itu, sepanjang berkarya, nama Mike Ibrahim dan CD Hamdan juga tidak dapat dinafikan sebagai antara guru-guru beliau. Ayie terus aktif berkarya dan melibatkan diri dalam pelbagai produksi animasi dan studio.

Tahun 2003 hingga 2006 merupakan peluang beliau mengemudi produksi sebagai Pengarah Animasi. Ini melonjakkan nama beliau di persada industri animasi tempatan, seterusnya membuka peluang lebih luas kepada beliau untuk produksi animasi lain.

Berbekalkan kepakaran, skill dan pengalaman yang beliau perolehi, pada 2010 beliau mengasaskan CreaTVtoon Studio, sebuah produksi yang menyediakan perkhidmatan produksi seperti penyediaan fasa pra-produksi, rekabentuk produksi, papan cerita & animatic, animation production pipeline dan pasca produksi. Terbaharu pada 2020, beliau sedang mengusahakan penerbitan sebuah filem animasi pendek The Pillar of Strength, iaitu sebuah animasi mengangkat kehidupan pahlawan Iban sebagai sebuah khazanah baharu animasi tanah air. Filem animasi pendek ini mendapat anugerah dan perhatian dari festival filem & animasi dari dalam dan luar negara.

Kerjaya Akademik
Kepakaran dan pengalaman Ayie Ibrahim sepanjang berkecimpung di dalam industri animasi menjadikan beliau antara rujukan utama sebagai tenaga pengajar. Beliau mendapat tawaran mengajar secara sambilan di beberapa institusi pendidikan bermula 2009 hingga kini, 2021.

 

Selain mengajar di institusi pendidikan awam dan swasta, beliau turut menyumbang pengetahuan, pengalaman dan kepakaran sebagai Panel Penasihat Industri, dan Panel Penilai Luar bagi Agensi Kelayakan Malaysia (MQA) dan Standard Kemahiran Pekerjaan Kebangsaan (NOSS) di dalam bidang Animasi.

Pendidikan dan Akademik

Dengan pengalaman, kepakaran yang beliau miliki beliau memperolehi Sijil "Certified Toon Boom Trainer" pada 2016. Pada tahun yang sama beliau menyambung pengajian di peringkat Diploma Lanjutan 2D, dan Diploma Lanjutan 3D (Tahap 5) di bawah kelolaan Agensi Kelayakan Malaysia (MQA). 

Pembelajaran sepanjang hayat menjadi tunjang inspirasi beliau. Walaupun sudah mempunyai kepakaran yang tinggi di dalam bidang animasi, beliau terus mencari ilmu. Beliau mendapatkan pensijilan APEL C daripada MQA, dan melayakkan beliau menyambung pelajaran ke peringkat Ijazah Sarjana. Ayie Ibrahim seterusnya melanjutkan pengajian Ijazah Sarjana Kebudayaan dan Industri Kreatif (Master of Cultural & Creative Industry) di Universiti Teknologi MARA (UiTM)

Filemografi

Berikut merupakan senarai animasi bersiri dan filem sepanjang penglibatan beliau di dalam industri animasi.

Pencapaian & Anugerah

Berikut merupakan pencapaian dan anugerah yang telah beliau terima sepanjang karier dalam industri animasi.

Pautan Luar
Ayie Ibrahim di Pengkalan Data Filem Internet (IMDb)

Ayie Ibrahim di LinkedIn